தியோத்திகுவாக்கானில் உள்ள தெப்பான்தித்லா வளாகத்தில் பல சுவரோவியங்கள் கண்டுபிடிக்கப்பட்டன. இவ்வோவியங்களின் மையக்கருவாக உள்ள உருவங்கள் மழைக்கும் போருக்குமான அசிட்டெக் கடவுளான திலாலொசக்குக்கு இணையான தியோத்திகுவாக்கான் கடவுள் என 1942 ஆம் ஆண்டில், அன்போன்சோ காசோ என்னும் தொல்லியலாளர் அடையாளம் கண்டார். 1970களில் எசுத்தர் பாசுத்தோரி என்னும் ஆய்வாளர் இதனை மீளாய்வு செய்து இது பெண் கடவுள் என்றார். இக்கடவுள் உருவுடன் சேர்ந்திருக்கும் உருவங்களின் பாலினம், தலையில் இருக்கும் பச்சைப் பறவை, உருவுக்கு மேலே காணும் சிலந்திகள் என்பவற்றை அடிப்படையாக வைத்தே அவர் இந்த முடிவுக்கு வந்தார். பயிர்களுக்கும், வளத்துக்குமான "சொச்சிக்குவெட்சால்" (Xochiquetza) என்னும் காலத்தால் மிகவும் பிந்திய அசுட்டெக்குக் கடவுளுக்கு முன்னோடியான பெண்கடவுள் இது என்னும் முடிவுக்கு வந்தார். 
இதற்குப் பின்னர் இப் பெண் கடவுளை தெப்பன்தித்லா தவிர்ந்த வேறு இடங்களிலும் அடையாளம் கண்டுள்ளனர். தியோத்திகுவாக்கானில் உள்ள தெத்தித்லா வளாகம், கருஞ்சிறுத்தை மாளிகை, வேளாண்மைக் கோயில் என்பன இவ்விடங்களுள் அடங்கும் அத்துடன் இப் பெண் கடவுளின் உருவம் பல்வேறு கொள்கலன்களிலும் வரையப்பட்டுள்ளது. 

சுவரோவியக் கோயில்
இடையமெரிக்கா
குடியேற்றத்துக்கு முந்திய ஓவியங்கள்
பெரும் பெண் கடவுள்